Vážení rodičia, milí žiaci a žiačky, priatelia

čerstvého ovocia a zeleniny nie je nikdy dosť. Vďaka nemu sme zdravší a s vyváženou stravou nám to aj viac myslí. A to sa v škole vždy zíde! Preto potrebujeme dostať ešte viac ovocia a zeleniny do školy.

Kaufland tento rok rozbieha projekt **Čerstvé hlavičky** a hľadá partnerské školy pre každú zo svojich predajní, ktoré od nich získajú pravidelný prísun kvalitného ovocia alebo zeleniny pre svojich žiakov na celý rok.

Stačí, ak na stránke **cerstvehlavicky.sk** nájdete našu školu a **zahlasujete za ňu registráciou pokladničných bločkov z nákupu v Kauflande do 5. júna 2019**.

Každý nákup sa počíta a aj naša škola sa môže stať jednou zo 67 škôl, ktoré budú **dostávať ovocie a zeleninu pre žiakov celý školský rok 2019/2020**.

Ak nemáte internet, alebo nemáte na to čas, stačí bločky z Kauflandu priniesť do školy, my ich zaregistrujeme. Vieme, že pre našu malú školu to bude ťažšie, lebo súťažíme proti veľkým školám, ale s Vašou pomocou to dáme. Oslovte svoju rodinu, známych, alebo ak máte niekoho známeho v Kauflande, aby nám bločky nosil.

Podporte našu školu v tomto projekte a pomôžete nám zabezpečiť pre vaše deti pravidelnú porciu zdravej a čerstvej zeleniny a ovocia.

S poďakovaním,

Riaditeľka ZŠ Odorín